Край на Великобритания в ЕС , елате във Франция , заяви министър пред японски компании Жан - Ив Льо Дриан Свършено е с присъствието на Великобритания в Европейския съюз , заяви днес в Токио френският министър на външните работи Жан - Ив Льо Дриан , цитиран от " Франс прес " и БТА . На конференция в края на четиридневната си визита в Япония френският министър посочи , че снощи се е срещнал с ръководители на японски компании , а днес ще разговаря с други предприемачи , за да представи пред тях предимствата на Франция . Що се отнася до по - нататъшното присъствие на Великобритания в ЕС , Льо Дриан заяви , че с това е свършено . " Тъй като усетих , че някои си казват " може би " . . . Не ! Свършено е ! " , възкликна той , предизвиквайки смях сред аудиторията от дипломати , студенти , гимназисти и журналисти във френско - японския културно - изследователски център в Токио . " Японските компании ще трябва може би да си направят заключения . През март 2019 година ще настъпи краят ! " , допълни френският дипломат . Японските банки бяха сред първите , реагирали след решението на референдума от юни 2016 година за излизане на Обединеното кралство от ЕС , припомня АФП . През юли 2017 година " Сумитомо Мицуи файненшъл груп " ( Sumitomo Mitsui Financial Group ) обяви създаването на банков филиал във Франкфурт като част от подготовката за Брекзит . Други европейски финансови центрове , сред които Париж , Дъблин и Амстердам , удвоиха усилията си да привлекат лондонските компании . " Разбира се , аз бих искал Франция да приеме възможно най - много японски компании , но самите японски компании трябва да направят своя избор . . . а ние трябва да им кажем " да , край на Великобритания , ето какво ви предлагаме ние : история , професионална квалификация , образование , възстановена конкурентоспособност , нашата атрактивност " , подчерта Льо Дриан . През последните седмици високопоставени лица в ЕС , сред които и на Европейския съвет Доналд Туск , заявиха , че вратите на ЕС остават отворени , ако Великобритания промени мнението си за Брекзит . През уикенда еврокомисарят по икономическите и финансовите въпроси Пиер Московиси направи подобно изказване . " Съжалявам за този вот ( за Брекзит , бел . ТАСС ) , но го уважавам " , каза еврокомисарят . " Ако Великобритание пожелае да промени мнението си , чудесно . Вратите ( на ЕС ) са отворени " пред Лондон , добави той .